กฎกระทรวงกฎกระทรวงฉบับที่ ๒ (พ.ศ. ๒๕๒๒)ออกตามความในพระราชบัญญัติยาเสพติดให้โทษพ.ศ. ๒๕๒๒[๑] อาศัยอำนาจตามความในมาตรา ๖ มาตรา๑๗ มาตรา ๒๓ มาตรา ๓๕ มาตรา ๖๐ และมาตรา ๖๒ แห่งพระราชบัญญัติยาเสพติดให้โทษ พ.ศ.๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ บุคคลซึ่งมีคุณสมบัติตามมาตรา๑๙ ผู้ใดประสงค์จะขอรับใบอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ ให้ยื่นคำขอตามแบบ ย.ส. ๑ ท้ายกฎกระทรวงนี้ พร้อมด้วยหลักฐานตามที่ระบุไว้ในแบบย.ส. ๑ข้อ ๒ ผู้อนุญาตจะพิจารณาอนุญาตให้มีไว้ในครอบครองซึ่งยาเสพติดให้โทษในประเภท๒ ได้ต่อเมื่อผู้ขอรับใบอนุญาตมีความมุ่งหมายที่จะมีไว้ในครอบครองซึ่งยาเสพติดให้โทษในประเภท๒ เพื่อนำไปใช้เพื่อวัตถุประสงค์อย่างใดอย่างหนึ่ง ดังต่อไปนี้(๑) การผลิตยาเสพติดให้โทษในประเภท๓(๒) เป็นตัวอย่างเพื่อการศึกษา(๓) เพื่อการวิจัยทางด้านการแพทย์หรือวิทยาศาสตร์(๔) เพื่อประโยชน์ของทางราชการในกรณีการขอรับใบอนุญาตมีไว้ในครอบครองเพื่อวัตถุประสงค์ตาม(๑) ผู้ขอรับใบอนุญาตจะต้องเป็นผู้ประกอบโรคศิลปะแผนปัจจุบันชั้นหนึ่งในสาขาเภสัชกรรมซึ่งเป็นผู้ควบคุมกิจการของสถานที่ซึ่งได้รับใบอนุญาตให้ผลิตยาเสพติดให้โทษในประเภท๓ ตามมาตรา ๒๐ ด้วยในกรณีการขอรับใบอนุญาตจำหน่ายซึ่งยาเสพติดให้โทษในประเภท๒ สำหรับหมวด ค. ตามข้อ ๓ (๓) ของผู้ประกอบโรคศิลปะแผนปัจจุบันชั้นหนึ่งในสาขาเภสัชกรรมผู้ขอรับใบอนุญาตจะต้องเป็นผู้ควบคุมกิจการของสถานที่ขายยาแผนปัจจุบันตามกฎหมายว่าด้วยยาด้วยข้อ ๓ ใบอนุญาตจำหน่ายซึ่งยาเสพติดให้โทษในประเภท๒ ให้ใช้แบบ ย.ส. ๒ ท้ายกฎกระทรวงนี้ และแบ่งหมวดดังต่อไปนี้(๑) หมวด ก. สำหรับกระทรวง ทบวงกรม องค์การบริหารส่วนท้องถิ่นรวมทั้งกรุงเทพมหานคร สภากาชาดไทยและองค์การเภสัชกรรม(๒) หมวด ข.สำหรับผู้ประกอบการขนส่งสาธารณะระหว่างประเทศ(๓) หมวด ค.สำหรับผู้ประกอบวิชาชีพเวชกรรม ผู้ประกอบโรคศิลปะแผนปัจจุบันชั้นหนึ่งสาขาเภสัชกรรมหรือทันตกรรมหรือผู้ประกอบการบำบัดโรคสัตว์ชั้นหนึ่งข้อ ๔ ใบอนุญาตมีไว้ในครอบครองซึ่งยาเสพติดให้โทษในประเภท๒ ให้ใช้แบบ ย.ส. ๓ ท้ายกฎกระทรวงนี้และให้แบ่งหมวดเช่นเดียวกับใบอนุญาตจำหน่ายซึ่งยาเสพติดให้โทษในประเภท ๒ ตามข้อ ๓ข้อ ๕ ให้ผู้นับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ ปฏิบัติตามเงื่อนไขดังต่อไปนี้(๑)เมื่อประสงค์จะซื้อยาเสพติดให้โทษในประเภท ๒ เพื่อจำหน่ายหรือมีไว้ในครอบครองตามวัตถุประสงค์ที่ได้รับอนุญาตให้ยื่นคำขอตามแบบ ย.ส. ๔ ท้ายกฎกระทรวงนี้(๒) การใช้ยาเสพติดให้โทษในประเภท๒ เพื่อการผลิตยาเสพติดให้โทษในประเภท ๓ ทุกครั้งจะต้องได้รับอนุญาตเป็นหนังสือจากเลขาธิการก่อนจึงจะทำการผลิตได้ ทั้งนี้ โดยให้ยื่นหนังสือขออนุญาตต่อเลขาธิการตามแบบที่เลขาธิการกำหนด(๓)การจำหน่ายยาเสพติดให้โทษในประเภท ๒ ให้แก่บุคคลภายนอกที่ไม่ใช่คนไข้ซึ่งผู้รับอนุญาตเป็นผู้ให้การรักษาจะกระทำได้ต่อเมื่อมีใบสั่งจ่ายของผู้ประกอบวิชาชีพเวชกรรม ผู้ประกอบโรคศิลปะแผนปัจจุบันชั้นหนึ่งในสาขาทันตกรรมหรือผู้ประกอบการบำบัดโรคสัตว์ ตามแบบ ย.ส. ๕ ท้ายกฎกระทรวงนี้ข้อ ๖ ให้ผู้รับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ จัดทำบัญชีรับจ่ายยาเสพติดให้โทษเสนอต่อเลขาธิการเป็นรายเดือนและรายปีตามแบบย.ส. ๖ และแบบ ย.ส. ๗ ท้ายกฎกระทรวงนี้บัญชีรับจ่ายยาเสพติดให้โทษตามวรรคหนึ่งให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณี อีกฉบับหนึ่งพร้อมด้วยเอกสารหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวให้เก็บรักษาไว้ณ สถานที่ที่กำหนดไว้ในใบอนุญาตมีกำหนดห้าปีนับแต่วันที่ลงรายการครั้งสุดท้ายในบัญชีข้อ ๗ ผู้รับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ ผู้ใดประสงค์จะจำหน่ายหรือมีไว้ในครอบครองซึ่งยาเสพติดให้โทษในประเภท ๒ เกินปริมาณที่รัฐมนตรีกำหนดตามมาตรา๖๐ ให้ยื่นคำขอตามแบบ ย.ส. ๘ ท้ายกฎกระทรวงนี้ข้อ ๘ ใบอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ เกินปริมาณที่รัฐมนตรีกำหนดตามมาตรา ๖๐ ให้ใช้แบบ ย.ส. ๙ ท้ายกฎกระทรวงนี้ข้อ ๙ ผู้รับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ ผู้ใดประสงค์จะขอต่ออายุใบอนุญาต ให้ยื่นคำขอตามแบบ ย.ส. ๑๐ ท้ายกฎกระทรวงนี้พร้อมด้วยหลักฐานตามที่ระบุไว้ในแบบ ย.ส. ๑๐การอนุญาตให้ต่ออายุใบอนุญาต ผู้อนุญาตจะแสดงไว้ในรายการต่ออายุในใบอนุญาตเดิมหรือจะออกใบอนุญาตตามแบบใบอนุญาตเดิมให้ใหม่ก็ได้ข้อ ๑๐ ผู้รับอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ ผู้ใดประสงค์จะขอรับใบแทนใบอนุญาต ให้ยื่นคำขอตามแบบ ย.ส. ๑๑ ท้ายกฎกระทรวงนี้ใบแทนใบอนุญาตให้ใช้ตามแบบใบอนุญาตเดิมแต่ให้กำกับคำว่า ใบแทน ไว้ที่ด้านหน้าด้วยข้อ ๑๑ การยื่นคำขอตามกฎกระทรวงนี้ให้ยื่น ณ กองควบคุมวัตถุเสพติด สำนักงานคณะกรรมการอาหารและยา กระทรวงสาธารณสุขให้ไว้ ณ วันที่ ๑๙ พฤศจิกายน พ.ศ. ๒๕๒๒บุญสม มาร์ตินรัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา๑๗ มาตรา ๒๓ มาตรา ๓๕ และมาตรา ๖๐ แห่งพระราชบัญญัติยาเสพติดให้โทษ พ.ศ. ๒๕๒๒บัญญัติว่าการขอรับใบอนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ การออกใบนุญาต การขอต่ออายุใบอนุญาตและการอนุญาตให้ต่ออายุใบอนุญาต การขอรับใบแทนใบอนุญาตและการออกใบแทนใบอนุญาตตลอดจนการขออนุญาตจำหน่ายหรือมีไว้ในครอบครองซึ่งยาเสพติดให้โทษในประเภท๒ เกินปริมาณที่รัฐมนตรีกำหนด ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวงและมาตรา๖๒ แห่งพระราชบัญญัติดังกล่าวบัญญัติให้ผู้รับอนุญาตจัดทำบัญชีรับจ่ายยาเสพติดให้โทษตามแบบที่กำหนดในกฎกระทรวง จึงจำเป็นต้องออกกฎกระทรวงนี้สุกัญญา/ผู้จัดทำ๒๒ เมษายน ๒๕๕๒ก้องเกียรติ/ผู้จัดทำ๓๐ เมษายน ๒๕๕๒[๑]ราชกิจจานุเบกษา เล่ม ๙๖/ตอนที่ ๒๐๖/ฉบับพิเศษหน้า ๘/๑๔ ธันวาคม ๒๕๒๒